రైతు ఆదాయం రెట్టింపునకు కావాల్సిన సొమ్మిదిప్రభుత్వ, ప్రైవేటు పెట్టుబడులు ఆ మాత్రం ఉండాలితేల్చి చెప్పిన ప్రభుత్వ కమిటీన్యూఢిల్లీ, ఆగస్టు 14: దేశంలో ఏటా అందరి ఆదాయాలు పెరుగుతున్నా.. అందరికీ అన్నం పెట్టే రైతు ఆదాయం మాత్రం పెరగట్లేదు. మారుతున్న పరిస్థితులు, పెరుగుతున్న ధరలకు తగినట్టు వారి పంటకు రేటు దక్కట్లేదు. మరి, రైతుల వాస్తవ ఆదాయం పెరగాలంటే ప్రభుత్వ, ప్రైవేటు రంగాల నుంచి వ్యవసాయంపై పెట్టుబడులు భారీగా పెరగాలని ప్రభుత్వ కమిటీ తేల్చి చెప్పింది. రైతుల ఆదాయం రెట్టింపు కావాలంటే 2022-23 నాటికి ప్రభుత్వ, ప్రైవేటు రంగాలు రూ.6,39,900 కోట్ల అదనపు పెట్టుబడులు పెట్టాల్సిన అవసరం ఉంటుందని కమిటీ తేల్చింది. నేషనల్ రెయిన్ఫెడ్ ఏరియా అథారిటీ సీఈవో అశోక్ దాల్వాయి ఆధ్వర్యంలో ‘రైతుల ఆదాయం రెట్టింపు’పై కమిటీని వేసింది ప్రభుత్వం. దీనిపై అధ్యయనం చేసిన కమిటీ ఈ సూచనలను చేసింది. దానికి సంబంధించి 12 వాల్యూమ్లుగా నివేదికను సిద్ధం చేసిన కమిటీ.. అందులో 4 వాల్యూమ్లను విడుదల చేసింది. అసోం, కేరళ, ఉత్తర్ప్రదేశ్, మధ్యప్రదేశ్, బిహార్, పశ్చిమ బెంగాల్, తమిళనాడు, రాజస్థాన్, పంజాబ్, ఒడిసా వంటి రాష్ట్రాల్లో ప్రభుత్వ పెట్టుబడులు జాతీయ సగటుకన్నా తక్కువగా ఉన్నాయని కమిటీ పేర్కొంది. తూర్పు రాష్ట్రాల్లో అభివృద్ధికి నోచుకోని రాష్ట్రాల్లో ప్రైవేటు పెట్టుబడులు చాలా తక్కువగా ఉన్నాయని, కాబట్టి, ఆయా రాష్ట్రాల్లో ఆర్థిక, ఇతర వసతులను అత్యావశ్యకంగా మెరుగుపరచాల్సిన అవసరం ఉందని తెలిపింది. రైతుల వార్షికాదాయంలో లక్షిత 10.41 శాతం వృద్ధి నమోదు కావాలంటే, వ్యవసాయంలో ప్రైవేటు పెట్టుబడులు 7.86 శాతం ఉండాలని సూచించింది. ఇక, వ్యవసాయం, నీటిపారుదల, గ్రామీణ రహదారులు, రవాణా, గ్రామీణ విద్యుత్లలో ప్రభుత్వ పెట్టుబడులు ఏటా 14.17 శాతం ఉండాలని కమిటీ పేర్కొంది. రాష్ట్రాల వారీగా ఆయా పెట్టుబడులు మారే అవకాశం ఉంటుందని, 1 శాతం నుంచి 24 శాతం మధ్య పెట్టుబడుల రేట్ ఉంటుందని వివరించింది. అభివృద్ధి తక్కువగా ఉన్న రాష్ట్రాల్లో ప్రభుత్వం అధిక పెట్టుబడులు పెట్టాల్సిన అవసరం ఉందని నివేదించింది. రైతుల వాస్తవ ఆదాయం పెరగాలంటే 2011-12 నాటి ధరలతో పోలిస్తే ప్రైవేటు రంగం రూ.1,31,840 కోట్ల పెట్టుబడులు, ప్రభుత్వ రంగం రూ.5,08,080 కోట్ల పెట్టుబడులు పెట్టాల్సిన అవసరం ఉందని కమిటీ వివరించింది. ఇక, 2015-16 ఆర్థిక సంవత్సరాన్ని ఆధారంగా తీసుకుంటే 2022-23 నాటికి ప్రైవేటు పెట్టుబడులు రెట్టింపు అయితే, ప్రభుత్వ పెట్టుబడులు 4 రెట్లు పెరుగుతాయని కమిటీ పేర్కొంది.
raitu aadaayam rettimpunaku kaavaalsina sommidiprabhutva, praivetu pettubadulu aa maatram undaalitelchi cheppina prabhutva kamitinyuudilli, aagastu 14: desamlo eta andari aadaayaalu perugutunna.. andarikee annam pette raitu aadaayam maatram peragatledu. maarutunna paristhitulu, perugutunna dharalaku taginattu vaari pantaku retu dakkatledu. mari, raitula vaastava aadaayam peragalante prabhutva, praivetu rangaala nunchi vyavasaayampai pettubadulu bhariga peragaalani prabhutva commity telchi cheppindi. raitula aadaayam rettimpu kavalante 2022-23 naatiki prabhutva, praivetu rangaalu roo.6,39,900 kotla adanapu pettubadulu pettalsina avasaram untundani commity telchindi. neshanal rainfed aria atharity seeeevo ashok dalwai aadhvaryamlo ‘raitula aadaayam rettimpu’pai kamiteeni vesindi prabhutvam. deenipai adhyayanam chesina commity ee suuchanalanu chesindi. daaniki sambandhinchi 12 valumuluga nivedikanu siddham chesina commity.. andulo 4 vaalyuumlanu vidudala chesindi. asom, kerala, uttarpradesh, madhyapradesh, bihar, paschima bengal, tamilanadu, rajasthan, panjab, odisa vanti rashtrallo prabhutva pettubadulu jaateeya sagatukanna takkuvagaa unnaayani commity perkondi. thoorpu rashtrallo abhivruddhiki nochukoni rashtrallo praivetu pettubadulu chala takkuvagaa unnaayani, kabatti, aayaa rashtrallo aardhika, itara vasatulanu atyaavasyakamgaa meruguparachaalsina avasaram undani telipindi. raitula vaarshikaadaayamlo lakshita 10.41 saatam vruddhi namodu kavalante, vyavasaayamlo praivetu pettubadulu 7.86 saatam undaalani suuchimchimdi. ika, vyavasaayam, neetipaarudala, graameena rahadaarulu, rawana, graameena vidyutlalo prabhutva pettubadulu eta 14.17 saatam undaalani commity perkondi. rashtrala vaareegaa aayaa pettubadulu mare avakaasam untundani, 1 saatam nunchi 24 saatam madhya pettubadula rate untundani vivarinchindi. abhivruddhi takkuvagaa unna rashtrallo prabhutvam adhika pettubadulu pettalsina avasaram undani nivedinchindi. raitula vaastava aadaayam peragalante 2011-12 naati dharalatho poliste praivetu rangam roo.1,31,840 kotla pettubadulu, prabhutva rangam roo.5,08,080 kotla pettubadulu pettalsina avasaram undani commity vivarinchindi. ika, 2015-16 aardhika samvatsaraanni aadhaaramgaa teesukunte 2022-23 naatiki praivetu pettubadulu rettimpu ayithe, prabhutva pettubadulu 4 retlu perugutaayani commity perkondi.